KIRJALLINEN KYSYMYS E-0299/02 esittäjä(t): Konstantinos Hatzidakis (PPE-DE) komissiolle. Kreikalle myönnettävän yhteisön tukikehyksen hallintoviranomaisen toiminnan heikkoudet.



Virallinen lehti nro 229 E , 26/09/2002 s. 0070 - 0071



KIRJALLINEN KYSYMYS E-0299/02 esittäjä(t): Konstantinos Hatzidakis (PPE-DE) komissiolle (11. helmikuuta 2002) Aihe: Kreikalle myönnettävän yhteisön tukikehyksen hallintoviranomaisen toiminnan heikkoudet Vastatessaan 18. tammikuuta 2002 hallintoviranomaisia koskevaan kysymykseeni (E-3377/01)(1) komissio ilmoittaa, että se on yleisesti ottaen tyytyväinen ensimmäisiin tuloksiin. Viikkoa myöhemmin Kreikan lehdistössä julkaistiin 4. lokakuuta 2001 päivätty aluepolitiikan pääsosaston asiakirja, joka oli osoitettu Kreikan viranomaisille ja jossa todetaan, että yhteisön tukikehyksen hallintoviranomaista ei ole muodostettu virallisesti ja yhteisön tukikehyksen yhteensovittamista hallitaan tilapäisillä järjestelyillä. Samassa asiakirjassa todetaan muun muassa puutteita rahoitettaviksi esitettävien ehdotusten arviointijärjestelmän avoimuudessa, yhdistetyn tietojärjestelmän toimimattomuutta, hankkeiden valvontaa koskevien vahvistettujen ohjeiden ja luetteloiden puuttumista, laiminlyöntejä niiden ohjeiden suhteen, joita hallintoviranomaiset ovat saaneet tiedotusstrategiasta. Mikä loppujen lopuksi on komission näkemys Kreikalle myönnetyn yhteisön tukikehyksen hallintoviranomaisten toimintatavasta? (1) EYVL C 147 E, 20.6.2002, s. 162. Michel Barnier'n komission puolesta antama vastaus (3. huhtikuuta 2002) Kreikan lehdistössä 26. tammikuuta 2002 julkaistu kirje oli komission aluepolitiikan pääosaston pääjohtajan kyseisen maan viranomaisille Brysselissä sijaitsevan Kreikan pysyvän edustuston välityksellä 4. lokakuuta 2001 lähettämä kirje, jossa ilmoitettiin Kreikan hallitukselle Kreikassa 11.15. kesäkuuta 2001 tehdyn tiedustelun tuloksista. Tiedustelu koski hallinto- ja valvontajärjestelmää, joka oli otettu käyttöön ohjelmakauden 20002006 yhteisön tukikehyksen mukaisesti. Kun komissio ilmoitti arvoisan parlamentin jäsenen kirjalliseen kysymykseen E-3377/01(1) 18. tammikuuta 2002 antamassaan vastauksessa olevansa yleisesti ottaen tyytyväinen alustaviin tuloksiin, se otti huomioon, kuinka Kreikan viranomaiset olivat edistyneet luodessaan ohjelmien toteuttamiseksi tarvittavia hallinnollisia ja organisatorisia rakenteita. Komissio otti myös huomioon jatkotoimet, joihin Kreikan viranomaiset olivat ryhtyneet aluepolitiikan pääosaston Kreikkaan 11.15. kesäkuuta 2001 tekemän tarkastuskäynnin perusteella laadittujen päätelmien ja annettujen suositusten johdosta. Tässä vaiheessa komission on ennenaikaista tehdä päätelmiä jäsenvaltioissa käyttöönotettujen järjestelmien laadusta. Jäsenvaltioissa tehtävien järjestelmätarkastusten lisäksi komissiossa tarkastetaan kaikki ohjelmat jäsenvaltioiden lähettämien järjestelmäkuvausten perusteella. Näiden tarkastusten tulosten pitäisi yhdessä paikalla tehtyjen tarkastusten tulosten kanssa auttaa poistamaan järjestelmän heikkouksia. Tähän vaikuttavat osaltaan myös keskustelut, joita tarkastusten jälkeen käydään yhteisön tukikehyksestä ja ohjelmista vastaavien viranomaisten kanssa. Komissio tarkastelee järjestelmien toimintaa säännöllisesti yhteistyössä jäsenvaltioiden kanssa koko ohjelmakauden 20002006 ajan. (1) EYVL C 147 E, 20.6.2002, s. 162.